**În oglinda lacului**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lacul luna oglindește într-o noapte împlinită

De-ale viselor corăbii și puzderii stele-n sită

Se strecoară peste trestii, se preling până la apă

Unde s-a oprit sfioasă căprioara și se-adapă.

Nici un vânt nu îndrăznește liniștea să o cuprindă

Între faldurile sale, să se spargă într-o undă

Răsfirată din sărutul căprioarei dat oglinzii…

Doar o broască somnoroasă rezonează-n firul corzii.

Speriată, căprioara se retrage în smaraldul

Ierbii care-mbracă dealul și se uită ziua-n lacul

Peste care glas de păsări se coboară în cântare

Ca să iasă dintre ape prințul în a lui splendoare.

Ăsta e sfârșitul trist al poveștii de iubire

Dintre-un prinț și-o fată simplă care-au îndrăznit a cere

Stelelor căzute-n apă să-i cunune lângă lac…

De atunci e căprioara printre trestii care tac,

Însetată-și plânge doru-n noapte pentru-al său iubit

Care-n lac își face somnul și de ape e păzit!